አብዛኛው ትምህርት ቤቶች  የሃያ አንደኛው ክፍለ ዘመን ትውልድ ለመቅረፅ የሚመቹ  አይደሉም ተባለ
የትምህርት ሚኒስተር አብዛኛው የኢትዮጵያ ትምህርት
ቤቶች  የሃያ አንደኛው ክፍለ ዘመን ትውልድ ለመቅረፅ የሚመቹ ተቋማት
እንዳልሆኑ ገለፀ። የትምህርት ሚኒስቴር ሚኒስትር ዶክተር ጥላዬ ጌጤ
ዛሬ የትምህርት ፍኖተ ካርታን አስመልክቶ በመኮንኖች ክበብ ከሰራዊት አባላት ጋር ባደረጉት ውይይት ላይ አንደተናገሩት፤ አብዛኛው
 በገጠራማ ቦታዎች የሚገኙ የአንደኛና ሁለተኛ ደረጃ ትምህርት ቤቶች
ከደረጃ በታች በመሆናቸው ለትምህርት ጥራት እንቅፋት እየሆኑ ይገኛሉ።በሱማሌ፣ ቤንሻንጉል ጉሙዝ፣ አፋር፣ ኦሮሚያ፣
አማራ፣ ትግራይ፣ ደቡብና ጋምቤላ ገጠራማ አካባቢዎች የሚገኙ አብዛኛው ትምህርት ቤቶች   ተማሪዎች 
ትምህርታቸውን  የሚከታተሉት  በዳስና ከዳስ 
ባልተሻሉ ክፍሎች በመሆናቸው  ተማሪዎች  ብርድ፣ ፀሃይና ነፋስ እየተፈራረቀባቸው ስለሚማሩ ውጤታማ ለመሆን እንደሚቸገሩ
 ሚኒስትሩ በጥናት አረጋግጠናል ብለዋል። ከክፍሎች  ጥራት ማነስ ባሻገር 
የትምህርት ግብዓቶች ዕጥረትና ሌሎች ችግሮች መኖራቻውም  የትምህርት የጥራት ላይ ተጽዕኖ አሳደረዋል  ብለዋል ሚኒስትሩ።  ማኣረግ ገ/እግዚኣብሔር